Inger Johanne Pettersen

Inger Johanne Pettersen (født 1953) er en norsk økonom som er professor i bedriftsøkonomi ved NTNU. Pettersen var landets første kvinnelige professor i bedriftsøkonomi.Forskerforum, nr 5, 2014. Hun er professor ved Handelshøyskolen i Trondheim (del av NTNU), tidligere del av Høgskolen i Sør-Trøndelag. Hun tok graden dr.oecon. ved NHH i 1993, med en avhandling om organisering og resultater i sykehus.Pettersen, Inger Johanne (1993): Organisering og resultat. Dr.avhandling. Bergen: NHH.

Inger Johanne Pettersen var i perioden 1994–1997 den første rektoren ved den nyetablerte Høgskolen i Bodø (nå Nord universitet). Høgskolen var en fusjon mellom Høgskolesenteret i Nordland, Bodø lærerhøgskole og Nordland sykepleierhøgskole.

Pettersen var medlem i Norges Banks hovedstyre fra 2004 til 2006. Hun var styremedlem i NOKUT (Nasjonalt organ for kvalitet i utdanningen) i perioden 2007–2010, og styremedlem i Statens lånekasse for utdanning 2010–2018. I perioden 1983-1985 var hun blant annet også medlem i Norges Naturvernforbunds landsstyre.

Inger Johanne Pettersen har vært medforfatter av flere bøker og antologier. Hun har også i en årrekke publisert vitenskapelige arbeider.

Pettersen har vært redaktør av tidsskriftet Praktisk Økonomi & Finans (Universitetsforlaget) siden 2016. Hun har også vært med i regjeringsoppnevnte offentlige utvalg.

Hennes pedagogiske arbeider har konsentrert seg omkring emner i bedriftsøkonomisk teori, økonomistyring og helsetjenestens økonomi og ledelse.

 Referanser 

Kategori:Norske professorer i økonomi
Kategori:Personer fra Verran kommune
Kategori:Professorer ved NTNU